ULOGA INSPEKCIJA U BORBI PROTIV KORUPCIJE (Centar za građansko obrazovanje (CGO), 2014)
Uprava za inspekcijske poslove je nov i samostalan organ uprave, čijim formiranjem su centralizovani inspekcijski poslovi u Crnoj Gori. Strategijom reforme javne uprave u Crnoj Gori 2011-2016 (AURUM) ocijenjeno je da organizovanje inspekcija kao unutrašnjih organizacionih jedinica ministarstava i drugih organa uprave ima negativan uticaj na opšti položaj inspekcija u sistemu, a samim tim i na njihovu samostalnost koja je nužna za obavljanje inspekcijskih poslova. Na osnovu toga se došlo do rješenja koje u svojoj osnovi ima centralizaciju i treba da objedini 28 inspekcija, pri čemu će van tog sistema ostati inspekcijski nadzor iz domena državne uprave (Upravna inspekcija), odbrane i bezbjednosti, zaštite i spašavanja, prevoza opasnih i eksplozivnih materija, kao i sigurnosti i bezbjednosti saobraćaja